Pompeld



Dypt inne i Telmarks skoger finnes det mange skapninger, og noen av disse er skumlere enn andre. Pompeldene er noen merkelige skapninger som i utgangspunktet ikke virker aggressive, men har vært observert å prøve å stjele fra uoppmerksomme eventyrere. De virker som har på seg en slags maske, men ikke mye er kjent om verken masken eller pompeldene generelt.

Mange reisende gjennom Telmark opplever en ubehagelig følelse av å bli observert idet de reiser gjennom skogen. Det er nesten som om trærne har øyne, men idet man ser på disse trærne er det som om de lukker barken sin og øynene forsvinner. Det er flere reisende som mistenker dette er Pompeldenes verk, og at de bor i trærne.

Pompeldene er flokkdyr og kommer til unnsetning dersom de ser en av sine egne i fare. Dette opplevde eventyrer Lommerusk den Udugelige idet han arresterte en pompeld idet den forsøkte å stjele en erotiske treskjæring fra lommen hans. Dette utløste en voldelig reaksjon fra en flokk med pompelder som kom ut av trærne rundt han og begynte å kaste kvister på han. Eventyrer Lommerusk den Udugelige overelevde dette overfallet med et nødskrik etter det truede individet klarte å flykte og pompeldene trakk seg tilbake.